**1 Қыркүйек – «Білім күні» (Алғашқы қоңырау)**

**I жүргізуші:**
Қайырлы күн, құрметті ұстаздар мен қадірменді ата - аналар!
**ІІ жүргізуші:**
Арма ағайын, мектеп оқушылары мен балауса балдырғандар!
**І жүргізуші:**
Ал ендеше барлығымыз да сағынышпен күткен «Мектебім –мейірім мекені» атты білім күніне арналған мерекелік шарамызды ашық деп жариялаймыз.
**ІІ жүргізуші:**
Және биылғы еліміздің даңқын асқақтатқан оқиғалар көп болды
Шуақты қыркүйек айының алғашқы күні барша оқушы қауым алтын ұя мектебіне қайта оралып, мектеп табалдырығын алғаш аттаған балдырғандармен бірге сыңғырлаған қоңырау үнімен табысып отыр.
Құрметті ұстаздар, қонақтар, ата - аналар, аяулы оқушылар! Бүгінгі сағынышқа, шаттыққа толы «Алғашқы қоңырау» мерекелеріңіз баршаларыңызға құтты болсын!
Барлығы: «Қазақстан Республикасының мемлекеттік ән ұранын орындайды.
**І жүргізуші:**
Жан шуағы, күн шуағы арай ма,
Ұстаз деген әулиедей талайға
Басын иіп өткен жоқ па біз түгіл,
Әл - Фараби, Омар Хаям, Абай да.
**ІI жүргізуші:**
«Мектебім –мейірім мекені» мерекесін салтанатты түрде ашу үшін алғашқы сөз кезегі мектеп директорына беріледі.
**І жүргізуші:**
Құшақ жая қай жерде де қарсы алар,
Абзал жан бар, биік тұлға байсалды.
Қуаныш пен салтанатты шақтарда
Қонақтар да ақ тілегін ақтарар.
Сөз кезегі қадірменді қонақтарда.
Сіздердің құрметтеріңізге, ақ тілектеріңізге арнап «8» сынып оқушысы Жылқыбай Әділдің орындауында «Ұстазым» әнін жолдайды, қабыл алыңыздар.
Бүгін біздің қуанышымызға ортақтасу үшін мерекемізге келген құрметті ардагер ұстаздарға ду қол шапалақ соғайық.
**II Жүргізуші :**
Өмірдің бейбіт бағы гүл,
Асудан асып асқарлы
Мінекей биыл тағы бір
Жаңа оқу жылы басталды.
Шаттықпен шалқып толғана
Ой толқытқан жүрегін
Өмірге алмақ жолдама
Сыр шертсін енді түлегің
**I Жүргізуші:**
Жаңа оқу жылы құт болып,
Ізгілік оты жағылсын.
Бөбек пен түлек жұп болып.

6 сынып оқушыларының биін қабыл алыныздар.
Алғашқы қоңырау қағылсын – алғашқы қоңырауды күмбірлете соғу үшін ортаға мектебімізден биыл түлеп ұшатын оқушыларды шақырамыз.
(тоғызыншы сынып оқушылары Саят, Меруерт қоңырау соғады)
**IІ Жүргізуші:**
Аялар бейбіт күн нұры,
Мектебім, бізге жөргексің.
Алғашқы қоңырау сыңғыры
Ән болып сені тербетсін.
Жаңа оқу жылы жемісті
Мерейі үстем жыл болсын
Шәкірттеріміз өрісті
Елім дер қыз бен ұл болсын .

 Сіздердің құрметтеріңізге, ақ тілектеріңізге арнап «6» сынып оқушысы Сұлтан Алидардың орындауында «Қазақстан» әнін жолдайды, қабыл алыңыздар.
**I Жүргізуші:**
Оқысаңыз балалар
Шамнан шырақ жағылар
Тілегенің алдыңнан
Іздемей - ақ табылар – алғашқы қадамдарың құтты болсын, алтын ұя мектебіңде білім нәрімен сусындап, жарқын болашаққа сеніммен қараңдар.
**ІІ - жүргізуші:**
Осымен 1 - қыркүйек білім күніне арналған «Мектебім –мейірім мекені» мерекесі өзі мәресіне жетті. Салтанатты жиынымызды жабық деп жариялаймыз. Білім күні құтты болсын. Еліміз аман, еліміздің беделі асқақ болсын!